Laftanar Janar Akwasi Amankwaa Afrifa (an haife shi a 24 Afrilu 1936 - ya rasu a 26 Yuni 1979) soja ne na Ghana, manomi, basaraken gargajiya, marubuci kuma ɗan siyasa . Ya kasance shugaban kasar Ghana na mulkin soja a shekarar 1969. Daga nan ya ci gaba a matsayin manomi kuma ɗan gwagwarmayar siyasa. An zabe shi dan majalisa a 1979, amma an kashe shi kafin ya hau kujerarsa. An kashe shi tare da wasu tsoffin shugabannin kasa biyu, Janar Kutu Acheampong da Janar Fred Akuffo, da wasu Janar-Janar biyar (Utuka, Felli, Boakye, Robert Kotei da Amedume), a watan Yunin 1979. Bayan karatunsa na sakandare a kwalejin Adisadel, ya shiga aikin sojan Ghana a shekarar 1957 kuma aka tura shi zuwa Makarantar Horar da Jami'ai na Musamman. Daga nan ne ya halarci Makarantar ' Mons Officer Cadet School', Aldershot, Ingila a 1958. Sannan ya kammala karatun jami'a a Royal Military Academy, Sandhurst, England . A cikin 1961, ya kasance a Makarantar Sojan Ruwa, Hythe, United Kingdom .